Source: https://docplayer.fi/63416624-Hartolan-kunnan-jatevedenpuhdistamon-kalataloudellinen-velvoitetarkkailu-vuonna-2013.html
Timestamp: 2020-01-18 16:46:32+00:00
Document Index: 18633137

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

HARTOLAN KUNNAN JÄTEVEDENPUHDISTAMON KALATALOUDELLINEN VELVOITETARKKAILU VUONNA PDF Free Download
Download "HARTOLAN KUNNAN JÄTEVEDENPUHDISTAMON KALATALOUDELLINEN VELVOITETARKKAILU VUONNA 2013"
1 HARTOLAN KUNNAN JÄTEVEDENPUHDISTAMON KALATALOUDELLINEN VELVOITETARKKAILU VUONNA 2013 Kymijoen vesi ja ympäristö ry:n tutkimusraportti no 223/2014 Janne Raunio
2 TIIVISTELMÄ Tämä raportti käsittelee Hartolan kunnan jätevedenpuhdistamon kalataloudellisen velvoitetarkkailun tuloksia vuodelta Tarkkailu koostui Tainionvirran Ekonkosken, Vuoteenkosken ja Vanhanmyllynkosken sähkökoekalastuksista. Sähkökoekalastuksissa tavattiin kuutta kalalajia. Lukumääräisesti yleisimpiä lajeja olivat edellisvuosien tavoin kivennuoliainen ja kivisimppu. Taimenen poikasia ei tavattu yhdeltäkään koealalta. Hartolan kunnan jätevedenpuhdistamolla ei näyttänyt olevan vaikutuksia purkupisteen alapuolisen kosken kalastoon.
3 SISÄLLYS 1 JOHDANTO 1 2 VESISTÖN YLEISKUVAUS 1 3 KALASTO JA KALANISTUTUKSET 2 4 AINEISTO JA MENETELMÄT 3 5 TULOKSET 4 6 JOHTOPÄÄTÖKSET 8 VIITTEET 9 LIITTEET Liite 1 Tainionvirran kalaistutukset vuonna 2013 Liite 2 Tainionvirran sähkökoekalastuksien koealojen lajikohtaiset tulokset
4 JOHDANTO Hämeen ympäristökeskus (nykyisin Hämeen ELY-keskus) myönsi Hartolan kunnan jätevedenpuhdistamolle ympäristöluvan (Dnro. HAM-2005-Y ) johtaa puhdistettuja jätevesiä Tainionvirtaan. Ympäristöluvassa on annettu velvoite tarkkailla jätevedenpuhdistamon toimintaa sekä puhdistettujen jätevesien vaikutuksia vastaanottavan vesistön vedenlaatuun sekä kalastoon ja kalastukseen. Kalataloudellisen velvoitetarkkailuohjelman on laatinut Kymijoen vesi ja ympäristö ry (Raunio 2008), ja Hämeen TE-keskus (nykyisin Hämeen ELY-keskus) hyväksyi ohjelmaesityksen (Dnro. 472/5723/08). Kalataloudellisen tarkkailun lisäksi luvan saaja velvoitettiin maksamaan Hämeen TE-keskukselle vuosittaisena kalatalousmaksuna 500 euroa, joka käytetään kalakantojen hoitoon jätevesien vaikutusalueella. Jätevedenpuhdistamon ohella Tainionvirtaa kuormittavat Vanhanmyllynkosken ja Kirveskosken kalanviljelylaitokset, joiden kalataloustarkkailua tehdään yhteistarkkailuna. Kalanviljelylaitosten tarkkailu koostuu joka viides vuosi tehtävästä kalastustiedustelusta. Hartolan jätevedenpuhdistamon lähettyvillä on lisäksi Jaakkolansuon ja Isosuon turvetuotantoalueet, jotka kuormittavat Tainionvirtaa. Lisäksi Isosuon lounaispuolella sijaitsee vuonna 2002 käytöstä poistettu kaatopaikka, jonka suotovesiä tulee Isosuon alueelle ja sieltä edelleen Tainionvirtaan. Tämä raportti käsittelee Hartolan kunnan jätevedenpuhdistamon kalataloudellista tarkkailua vuodelta Tarkkailu koostui Tainionvirran kolmen kosken sähkökoekalastuksista. 2 VESISTÖN YLEISKUVAUS Hartolan jätevedenpuhdistamon puhdistetut jätevedet johdetaan purkuojaa pitkin Tainionvirtaan (Kuva 1). Tainionvirta kuuluu Sysmän reitin vesistöalueeseen (14.8), sen Joutjärven-Tainionvirran osa-alueeseen. Tainionvirta alkaa Jääsjärven eteläpäästä ja jatkuu jokijaksojen ja järvialtaiden muodostamana ketjuna Päijänteeseen asti. Tainonvirran pituus Jääsjärven ja Joutsjärven välillä on 13,5 km. Jääsjärven luusuassa Tainonvirran keskivirtaama on noin 12 m 3 /s. Virran varrella on koskia, joista vuolain on Ekonkoski. Putouskorkeutta Tainionvirralla on 7 m. Arvioiden mukaan pistekuormituksen osuus Sysmän reitin kokonaiskuormituksesta on noin 3-4 %, ja se kohdistuu lähes kokonaan Tainionvirtaan. Jätevedenpuhdistamon osuus ravinnekuormituksesta on typen osalta noin 7 % ja fosforin suhteen 5 %. Puhdistamon fosforikuormitus oli vuonna 2013 hieman suurempaa kuin edeltävinä vuosina (Taulukko 1). Pitkän aikavälin fosforikuormitus on ollut keskimäärin 0,35 kg päivää kohti laskettuna (Taulukko 1). Kuluneen vuosikymmenen aikana jätevedenpuhdistamon fosforikuormitus on Kymijoen vesi ja ympäristö ry:n tutkimusraportti no 223/2014 1
5 vaihdellut välillä 0,14-0,58 kg/vrk (Taulukko 1). Puhdistetun jäteveden osalta BOD-kuorma on vaihdellut välillä 3,6-7,5 kg/vrk, ollen keskimäärin 5,3 kg/vrk (Taulukko 1). Tainionvirta on ravinnepitoisuuksien perusteella luokiteltavissa karuksi tai melko karuksi (Taulukko 2). Vuonna 2013 puhdistamon ylä- ja alapuoliselta näytepisteeltä otettiin vesinäytteitä kaksi kertaa. Tulosten perusteella jätevesikuormitus oli havaittavissa vain kokonaistypen, sähkönjohtavuuden ja veden värin lievänä nousuna purkupisteen alapuolisella näytepisteellä (Taulukko 2). Taulukko 1. Hartolan jätevedenpuhdistamon vesistökuormitus (kg/vrk.) vuosina (Åkerberg 2014) ka BOD 7ATU 4,5 7,5 4,1 3,6 6,2 5,5 5,4 5,2 5,8 5,5 5,3 Fosfori 0,47 0,14 0,21 0,32 0,24 0,39 0,37 0,30 0,43 0,58 0,35 Taulukko 2. Jätevedenpuhdistamon ylä- ja alapuolisten näytepisteiden vedenlaatu (tulosten keskiarvo, N = 2) vuonna Näytepiste Puhdistamon yläpuoli Puhdistamon alapuoli COD Mn mg/l Kok. P µg/ Kok. N µg/l ph Sähkönjohtavuus ms/m Väriluku Pt mg/l 6,8 10, ,7 5,8 30 6,9 10, ,7 5, KALASTO JA KALANISTUTUKSET Tainionvirta on yksi eteläisen Suomen merkittävimmistä taimenjoista. Tainionvirtaa on myös kunnostettu virtakutuisten kalojen elin- ja lisääntymisolojen parantamiseksi sekä kalastusmahdollisuuksien lisäämiseksi. Vuonna 2009 toteutettiin Hämeen ELY-keskuksen johdolla Tainionvirran kalataloudellinen kunnostushanke. Kunnostustöiden vaikutuksia Tainionvirran vedenlaatuun seurattiin kesän 2009 aikana, ja tuloksista koostettiin yhteenvetoraportti (Häkkinen 2009). Koskikunnostusten vaikutuksia Tainionvirran purkautumiskykyyn on tarkasteltu Kymijoen vesi ja ympäristö ry:n lausunnoissa (Raunio 2010). Lohikalojen kannoista huolehditaan säännöllisin istutuksin (Liite 1). Tainionvirtaan on istutettu myös täplärapua. Tainionvirtaan istutettiin vuonna vuotiaita kirjolohia 644 kpl, esikesäisiä järvitaimenen poikasia 3000 kpl, 4 -vuotiaita järvitaimenia 1625 kpl ja yksikesäisiä harjuksen poikasia 9091 kpl (Liite 1). Tainionvirran kalastoon kuuluvat myös ahven, hauki, made, salakka, lahna, särki, kivisimppu, pikkunahkiainen ja kivennuoliainen. 2 Kymijoen vesi ja ympäristö ry:n tutkimusraportti no 223/2014
6 4 AINEISTO JA MENETELMÄT Tarkkailuohjelman (Raunio 2008) mukaisesti sähkökoekalastuksia suoritettiin Tainionvirran kolmella koskialueella (Kuva 1). Kaksi ylintä koealaa, Ekonkoski ja Vuoteenkosken yläosa, toimivat vertailualueina yhdelle puhdistamon alapuoliselle koskelle. Purkupisteen lähelle laskee myös Hartolan Turpeen Isosuon turvetuotantoalueen kuivatusvedet sekä suljetun kaatopaikan suotovedet. Vapo Oy:n Jaakkolansuon kuivatusvedet johdetaan Jääsjärven luusuaan, Hakokallionlahteen. Kuva 1. Tutkimusalue sekä koekalastusalojen ja purkupisteen sijainti. Kymijoen vesi ja ympäristö ry:n tutkimusraportti no 223/2014 3
7 Kultakin koskelta valittiin koekalastukseen noin 100 m 2 :n suuruinen koeala, joka kalastettiin kolmen poistopyynnin menetelmällä. Vuoden 2013 koekalastukset tehtiin syyskuun alussa. Koekalastukset suoritettiin aggregaattikäyttöisellä laitteella. Koekalastuksissa sovellettiin eurooppalaisen menetelmästandardia (SFS-EN : 2003). Kunkin poistopyynnin saalis mitattiin ja punnittiin lajikohtaisesti. Aineistosta laskettiin kullekin koealalle lajikohtaiset pyydystettävyysarvot sekä lajien tiheys- ja biomassa-arviot pinta-alayksikköä kohden. 5 TULOKSET Tainionvirran sähkökoekalastusalueet olivat kalojen elinympäristöinä melko samankaltaisia (Kuvat 2-4). Kaikilla aloilla pohjanlaatu oli hiekkaa ja kivikkoa (Taulukko 3). Koekalastusajankohtana Tainionvirran virtaama oli ajankohtaan nähden melko normaali, n. 10 m 3 /s (Kuva 5). Virtaamat nousivat voimakkaasti marraskuun alussa. Vuoden suurimmat virtaamat ajoittuivat vuodenvaihteeseen, n. 20 m 3 /s. Taulukko 3. Tainionvirran sähkökoekalastusalojen tiedot. Lat. N Long. E. Koealan kalastetun Pohjan laatu syvyysluokka alueen leveys m Ekonkoski cm 8,5 Hiekka/kivi Vuoteenkoski cm 6 Hiekka/kivi Vanhanmyllynkoski cm 5 Hiekka/kivi Kuva 2. Tainionvirran Ekonkoski (koeala 1). 4 Kymijoen vesi ja ympäristö ry:n tutkimusraportti no 223/2014
8 Kuva 3. Tainionvirran Vuoteenkoski (koeala 2). Kuva 4. Tainionvirran Vanhanmyllynkoski (koeala 3). Kymijoen vesi ja ympäristö ry:n tutkimusraportti no 223/2014 5
9 Kuva 5. Tainionvirran virtaamat (m 3 /s) vuonna Sähkökoekalastuksissa tavattiin yhteensä kuutta kalalajia (Liite 2). Taimenen poikasia ei tavattu yhdeltäkään koealalta. Sen sijaan vasta istutettuja harjuksen poikasia oli runsaasti etenkin Vanhanmyllynkoskella. Lukumääräisesti yleisimmät lajit olivat kivennuoliainen, kivisimppu ja harjus (kuva 6). Puhdistamon purkupisteen alapuolisen Vanhanmyllynkosken koealan kalayhteisön koostumus poikkesi vain vähän yläpuolisista koealoista. Merkittävin ero oli istutettujen harjusten runsaus suhteessa yläpuolisiin koealoihin. Yhteenlasketut kalatiheydet ja biomassat koealoilla olivat: Ekonkoski 42 kpl ja 834 g/100 m 2, Vuoteenkoski 33 kpl ja 520 g/100 m 2 ja Vanhanmyllynkoski 61 kpl ja 512 g/100 m 2 (Kuvat 6 ja 7). Lajikohtaiset tiheys- ja biomassa-arviot on esitetty liitteessä 2. 6 Kymijoen vesi ja ympäristö ry:n tutkimusraportti no 223/2014
10 Kuva 6. Tainionvirran kolmelta koealalta vuonna 2013 tavatut kalalajit ja niiden tiheysarviot aaria kohden. Kuva 7. Tainionvirran kolmelta koealalta vuonna 2013 tavatut kalalajit ja niiden biomassa-arviot aaria kohden. Hartolan kunnan jätevedenpuhdistamon velvoitetarkkailua on tehty nyt kuuden vuoden ajan. Kertyneen aikasarjan perusteella koealojen kalatiheydet ovat vaihdelleet eri vuosien välillä paljonkin (Kuva 8). Ekonkosken ja Vanhanmyllynkosken kalatiheyksien vuosittaiset Kymijoen vesi ja ympäristö ry:n tutkimusraportti no 223/2014 7
11 vaihtelut ovat olleet hyvin samankaltaisia (korrelaatio 0,88). Ilman istutettujen harjusten melko suurta määrää Vanhanmyllynkosken koealalla vuonna 2013 koealojen välinen välinen korrelaatio olisi vieläkin suurempi. Sen sijaan muissa vertailupareissa korrelaatiot olivat heikkoja. Vuoteenkosken osalta on huomioitava, että vedenkorkeudesta riippuen joinakin vuosina on jouduttu kalastamaan eri koeala päävirran puolelta. Kuva 8. Tainionvirran kolmen koealan yhteenlasketut kalatiheydet aaria kohden vuosina JOHTOPÄÄTÖKSET Tainionvirran koekalastusten perusteella tutkittujen kolmen kosken lajisto oli samantyyppinen kuin aikaisempina tarkkailuvuosina. Lukumääräisesti yleisimmät lajit olivat kivennuoliainen ja kivisimppu, mutta Vanhanmyllynkoskella oli melko runsaasti myös vasta istutettuja harjuksen poikasia. Myös koskien väliset erot lajistossa ja lajien runsauksissa olivat melko pieniä. Jätevedenpuhdistamon alapuolinen Vanhanmyllynkosken koeala erosi lähinnä istutettujen harjusten runsaudessa suhteessa yläpuolisiin koealoihin. Taimenen kesän vanhoja poikasia (ikäluokka 0+) on tavattu tutkituilta koskilta koko tarkkailujakson aikana vain vähäisiä määriä. Ekonkoskelta taimenia ei ole tavattu lainkaan, Vanhanmyllynkoskelta vuosina 2008 ja 2009 ja Vuoteenkoskelta vain vuonna Taimenen 0+ poikasten pienet yksilötiheydet tai puuttuminen Tainionvirran koskilta saattavat osin liittyä pieniin virtaamiin ja poikkeuksellisen lämpimiin säihin, etenkin vuosina 2010 ja 2011, jonka vuoksi olosuhteet ovat voineet olla poikasille huonosti soveltuvia. Vuosina 2012 ja 2013 virtaamat olivat sen sijaan keskimääräistä suuremmat ja 8 Kymijoen vesi ja ympäristö ry:n tutkimusraportti no 223/2014
12 kesäaikainen veden lämpötilakin lähellä keskimääräistä. Tulokset antoivat viitteitä siitä, että koskikunnostusten vaikutukset Tainionvirran lohikalojen poikastuotantoon ovat toistaiseksi olleet vähäisiä. Tainionvirralta on olemassa aiempia koekalastustuloksia ja 1990-luvuilta sekä luvun alusta, mutta koealat ovat vuosien aikana vaihtuneet ja poistopyyntejä on ennen velvoitetarkkailua ollut vain yksi tai kaksi. Näin ollen aikaisemmat tiheysarviot eivät ole suoraan vertailukelpoisia tarkkailutulosten kanssa. Ekonkosken varhaisemmissa koekalastuksissa taimenen 0+ poikasia on tavattu vain vuonna 1990 sekä yksi yksilö vuonna Vanhempia poikasia on tavattu vuosina 1995 ja 2009, mutta nämä kalat saattoivat olla istutettua kantaa. Vuoteenkosken koekalastuksissa on tavattu taimenia 1980-luvun lopulta aina vuoden 2000 koekalastuksiin asti. Vanhanmyllynkoskelta tavattiin taimenta jo 1980-luvun lopun koekalastuksissa, mutta 1990-luvun koekalastuksissa lohikaloja ei tavattu. Kivennuoliainen on ollut kivisimpun ohella Ekonkosken, Vuoteenkosken ja Vanhanmyllynkosken runsaslukuisimmat lajit pitkällä aikavälillä ja näin on ollut myös velvoitetarkkailun aikana ( ). Tutkittujen koealojen kalatiheydet ovat tarkkailujaksolla olleet suurimmillaan vuonna 2009 (Ekonkoski ja Vanhanmyllynkoski) ja vuonna 2012 (Vuoteenkoski). Vuosienväliset vaihtelut koskien kalatiheyksissä ovat olleet Ekonkoskella ja Vanhanmyllynkoskella samanlaisia. VIITTEET Häkkinen, H Tainionvirran kalataloudellinen kunnostus vuonna Vedenlaadun tarkkailun yhteenvetoraportti. Kymijoen vesi ja ympäristö ry:n tutkimusraportti no 111/2009, 31 s. Raunio, J Hartolan kunnan jätevedenpuhdistamon kalataloudellinen tarkkailuohjelma. Kymijoen vesi ja ympäristö ry, 6 s. Raunio, J Lausunto Tainionvirran kalataloudellisen kunnostuksen vaikutuksista joen purkautumiskykyyn. Kymijoen vesi ja ympäristö ry:n lausunto, 3 s. SFS-EN Veden laatu. Sähkökalastusmenetelmä. Suomen standardisoimisliitto SFS. Åkerberg, A Hartolan jätevedenpuhdistamon puolivuosiyhteenveto heinä-joulukuu ja vuosiyhteenveto Kymijoen vesi ja ympäristö ry. Kymijoen vesi ja ympäristö ry:n tutkimusraportti no 223/2014 9
13 LIITE 1. Tainionvirran kalaistutukset vuonna LIITE 1
14 LIITE 2.1 LIITE 2. Tainionvirran sähkökoekalastuksien koealojen lajikohtaiset tulokset vuodelta Yksilötiheysarviot ovat sarakkeessa N/100 m 2.
15 LIITE 2.2